L-Altar Mejda tal-Injam tal-Knisja Tagħna 57 NRE Dan l-artal ġdid fl-irħam li għadu kif ġie kkonsagrat fil- knisja parrokkjali tagħna, ċertament ser ikompli jsebbaħ u jikkumplimenta l-opri l-oħrajn li jinsabu fil-knisja tagħna. Tkun ħaġa sabiħa li f'okkażjoni bħal din nagħtu ftit informazzjoni dwar l-artal tal-injam li kien hemm qabel. Is-sena 1979 kienet ser tkun sena importanti li tfakkar it-treċentinarju minn meta l-Għarb sar parroċċa. L-Arċipriet ħabrieki ta' dak iż-żmien Mons. Ġużeppi Borg ried ifakkar din is-sena speċjali b'avvenimenti u opri li jibqgħu mmarkati b'ittri tad-deheb fl-istorja tal-knisja u l-parroċċa tagħna. Fost l-opri li saru fis-santwarju tal-Viżitazzjoni f'dik is-sena nsemmu l-pittura tas-saqaf tal-kor, il-bidu tal-proġett tal-mużew parrokkjali fuq is- sagristija tal-knisja, in-niċċa tal-Madonna tad-Duluri u x-xogħol fl-injam mal-ħajt ta' madwarha, il-kamra tal- qrar li hemm ħdejn il-bieb il-kbir tal-knisja, il-bankijiet tal-knisja, l-għoti tal-lostru lill-paviment kollu tal-knisja, it-tindif tal-kwadru titulari, il-bidu tal-proġett tat-tron : tal-istatwa titulari, u r-restawr tal-vażuni tal-fidda ta' madwar l-istatwa titulari. L-Arċipriet Borg kien ħaseb ukoll biex jinbidlu l-artal mejda u l-ambone. Dawn l-opri kellhom ikunu opri aktar elaborati artistikament minn dawk ta' qabilhom. Oriġinarjament, id-disinn għall-artal-mejda l-ġdid kien sar mis-sur Joseph Galea mir-Rabat Malta. Dan l-artal kien ser jiġi esegwit fl-irħam, iżda għal xi raġuni jew oħra baqa' ma sarx u minfloku sar wieħed fl-injam. Wara xi konsultazzjonijiet mal-Isqof Nikol Ġ. Cauchi, il-kapitlu, il-kleru, u l-kunsill parrokkjali, ġie deċiż li l-artal mejda jsir fl-injam, b'medaljun fin-nofs li juri lir-Ragħaj it-Tajjeb flimkien ma' żewġ anġli; wieħed fuq kull naħa. Is-sur Carmel Grech minn Kerċem Għawdex, li diġa' kien qed jaħdem fuq disinni u xogħlijiet ta' proġetti fil-knisja tal- Għarb li rreferejt għalihom aktar qabel, ħa f'idejh ukoll id- disinn oriġinali tal-istess artal mejda. Ix-xewqa tal-Arċipriet Borg kienet li jsiru l-ambone u s-sedja wkoll. Id-disinn tas-sedja kien maħsub li jsir f'forma ta' blata li jkun fiha episodji mit-Testment il-Qadim ġo fiha skolpiti fl-injam. Il- blata tirrappreżenta lil dik imsemmija fl-evanġelju ta' San Mattew: 'Inti Pietru, u fuq din il-blata jiena nibni l-Knisja tiegħi, u s-setgħat tal-infern ma jegħlbuhiex.' Eventwalment, dan il-proġett tas-sedja ġie esegwit b'mod differenti minn dak maħsub oriġinarjament. ittieħdu l-qisien meħtieġa biex il- mensola, il-pedestall bix-xbiha tar-Ragħaj it- Tajjeb, u l-parti t'isfel tal-artal mejda jkunu jistgħu jinħadmu minn mastrudaxxa lokali fl- injam ta' tip Parand Pine. is-sur Joseph Grima mill-Fontana ħa dan ix-xogħol f'idejh biex b'hekk x'ħin jaslu x-xbihat skolpiti fl- injam mill-Italja jkunu jistgħu jiġu applikati fuq Għal dan il-proġett ġiet maħtura wkoll il-kumpanija E. Theuma ta' Triq San Pawl fil-Belt Valletta sabiex tikkordina u tagħmel il-kuntatti meħtieġa mad-ditta taljana Luigi Santifaller f'Ortisei fl-Italja. Din id-ditta taljana kellha taħdem ix- xbihat tar-Ragħaj it-Tajjeb u l-anġli skolpiti fl-injam. Ġie deċiż li dan l-artal kellu jitlesta fi żmien ftit xhur sabiex ikun jista' jiġi mżanżan għall-festi ċentinarji li kienu ser jiġu ċċelebrati f'dik is-sena u li kellhom jilħqu l-qofol tagħhom fl-inkurunazzjoni tax-xbieha tal-Madonna fil- kwadru titulari tal-Viżitazzjoni b'kuruna tad-deheb u ħaġar prezzjuż quddiem is-Santwarju tal-Madonna Ta' Pinu nhar il-25 ta' Lulju 1979. L-ittra flimkien mad-disinn intbagħtu l-Italja nhar it-30 ta' Jannar 1979, liema ittra talbet ukoll li jsir disinn għall- anġlu li jinsab fl-ambone preżentament. L-ambone ma tlestiex f'dik is-sena, iżda sar is-sena ta' wara, jiġifieri fl- 1980. L-artal-mejda rnexxielu jitlesta fiż-żmien mixtieq u fil-bidu tal-festi ċentinarji tal-1979 l-artal mejda wasal fil- parroċċa tagħna. Ta' min jgħid li f'dik is-sena l-Kardinal Sergio Pignedoli flimkien ma' xi isqfijiet oħra, li Ikoll kienu mistiedna speċjali għal dawk il-festi ċentinarji, qaddsu l-quddiesa fuq l-artal il-ġdid f'jum il-festa ta' dik is-sena. Dan l-artal mejda li fuqu ġiet iċċelebrata l-Ewkaristija għal 37 sena sħaħ, issa ser isib postu fil-knisja taż-Żejt. Nixtieq nirringrazzja lis-sur Carmel Grech li għaddieli xi informazzjoni siewja dwar il-proġetti msemmija f'dan l-artiklu u lis-sur Joseph Grima li rregala xi disinni u qisien oriġinali li issa ser jiġu esebiti fil-mużew Ecclesia Mater. e. Arkivju tal-Knisja Parrokkjali tal-Għarb lil Wisk kov Aroipriet Dun Giusep Kżerp. Ufficetu Parrokkiali Gharb Qoze Ghasis Sur Arcipriet Wara il ftiheim li kelnu fuk it-telsfonata li ghamiltlek il ġimgha l'ohra,ji kinet tirrigumrda l'ittra tighi ta 27 ta Settembru 11 ghadda ,fuk dak id-dżsin tal altar li kelna nghamlu ,ahna konna bżaina 11 id-disin(li qied ghandek) ma iż-zommuh u li jiena nikghat- iek in-nsta tax-xeghol tighei. i Ghalek bil prudenza kella qied nibghatlek din in-nota sabiex inti tkun tista tehles din il pendenza ukole Ghax-xeghol tad-disin konklusiv rifimitg eco inolusi kem 11 darba geit bi skiszi diversi u disinji 11 imbidlu T ta'Novembru 1979 Spejjes ehra li jiena ghamilt ghal diversi cepji,kor- FAl waqt li inselli ghalik nitleb il benadimieni tighek, Disinn ta' Joseph Galea għall-altar tal-irħam għall- safi bela qa L-altar tal-injam dakinhar tal-Inkurunazzjoni meta ġie inawgurat nhar il-25 ta' Lulju 1979. Diversi skizzi tal-altar magħmula mis-Sur Carmel Grech. (01 l-g i TO TIT To to qa OTT Joseph Grima ħadem l-altar tal-injam. Skizz tal-ambone mal-irċevuta tal-ħlas tal-istess ambone mid-ditta E. Theuma 8. Disinn tal-kamra tal-qrar li meta sar kien uniku fil- parroċċi t'Għawdex. Disinni għas-sedja taċ-ċelebrant, liema xogħol qatt ma ġie esegwit. FESTA GĦARB L- EUMA 4 Cof'